

PROJEKTS uz 09.02.2024.

vēlamais datums izskatīšanai Finanšu komitejā 21.02.2024.

domē: 29.02.2024.

sagatavotājs: Daina Tīruma

ziņotājs: I.Gotharde

LĒMUMS

# Ādažos, Ādažu novadā

2024. gada 29. februārī Nr.{{DOKREGNUMURS}}

**Par telpu nodošanu nomā Gaujas ielā 16, Ādažos**

Ādažu novada pašvaldības dome izskatīja SIA "Ādažu Glābšanas dienests" (reģistrācijas Nr. 40003439071, juridiskā adrese: Gaujas iela 16, Ādaži, Ādažu nov., LV-2164 (turpmāk – Iesniedzējs)) iesniegumu (saņemts 26.01.2024., reģistrēts ar Nr. ĀNP/1-11-1/24/483) ar lūgumu sagatavot jaunu telpu Gaujas ielā 16, Ādažos, nomas līgumu uz 5 (pieciem) gadiem, sakarā ar to, ka iepriekš noslēgtajam līgumam ir beidzies termiņš.

Izvērtējot ar lietu saistītos faktiskos apstākļus, pašvaldības dome konstatē, ka:

1. Starp Iesniedzēju un Ādažu novada domi 2010. gada 16. aprīlī tika noslēgts nomas līgums Nr. JUR 2010-09/231 par telpu iznomāšanu Gaujas ielā 16, Ādažos (turpmāk – Līgums), kura termiņš ir izbeidzies 2023. gada 31. oktobrī. Iesniedzējs nomāja telpu, kas būves kadastra uzmērīšanas lietā norādīta ar Nr.47, ar kopējo platību 37,9 kv.m (turpmāk – Telpa).
2. Saskaņā ar ēkas apsaimniekotāja - pašvaldības aģentūras “Carnikavas komunālserviss” (turpmāk – Aģentūra) rīcībā esošo informāciju, Telpā atrodas Iesniedzējam piederoša sakaru tehnika un ir plānots izvietot apsardzes diennakts operatīvās grupas komandpunktu. Papildu Aģentūra norāda, ēkas citu telpu nomnieki - pašvaldības kapitālsabiedrība SIA “Ādažu namsaimnieks” un SIA “Ādažu ūdens” ir informējuši, ka pagaidām minētā Telpa nav nepieciešama abu uzņēmumu pamatdarbības nodrošināšanai. Arī Aģentūrai nav iebildumu par Telpu nomas līguma noslēgšanu ar Iesniedzēju.
3. Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” (turpmāk – Noteikumi) 6.3. punkta izpratnē gadījumos, ja objektu iznomā tehnisko iekārtu izvietošanai, Noteikumu atsevišķas normas var nepiemērot, t.i., pašvaldība var nerīkot nomas tiesību izsoli.
4. Saskaņā ar Ādažu novada pašvaldības domes 2023. gada 26. aprīļa lēmumu Nr. 138 “Par nomas maksas noteikšanu telpām Gaujas iela 16, Ādaži”, nomas maksa par Telpu vienu kv.m mēnesī bez pievienotās vērtības nodokļa (turpmāk – PVN) noteikta 4,95 *euro* apmērā. Iesniedzējam nomā nododamas Telpas 37,9 m2 platībā, par ko nomas maksa nosakāma 187,61 *euro* mēnesī, bez PVN.

Pamatojoties uz Pašvaldību likuma 73. panta trešo un ceturto daļu, Publiskas personas finanšu līdzekļu un mantas izšķērdēšanas novēršanas likuma 2. panta pirmo daļu, 3. panta 1. punktu, 5. pantu, 6.1 panta pirmo daļu, 6.2 panta pirmo daļu un Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 6.3., 12., un 13., punktu, kā arī Finanšu komitejas 21.02.2024. atzinumu, Ādažu novada pašvaldības dome

**NOLEMJ:**

1. Nodot iznomāšanai Ādažu novada pašvaldībai piederošu telpu 37,9 m2 platībā, Gaujas ielā 16, Ādažos, Ādažu novadā (plāns pielikumā), SIA “Ādažu glābšanas dienests”, noslēdzot nomas līgumu uz 5 (pieciem) gadiem.
2. Noteikt šādus nosacījumus iekļaušanai 1. punktā noteiktajā līgumā:
	1. telpas nomas maksa ir 4,95 *euro* par vienu kvadrātmetru mēnesī jeb 187,61 *euro* mēnesī par kopējo platību 37,9 kv.m., un papildus PVN;
	2. papildu nomas maksai nomnieks veic maksājumus par komunālajiem pakalpojumiem (ūdens piegāde, kanalizācijas pakalpojumi, apkure, elektrība), kā arī nekustamā īpašuma nodokli proporcionāli nomātajai platībai;
	3. pašvaldībai ir tiesības vienpusēji lauzt nomas līgumu, ja iznomātās telpas nepieciešamas pašvaldībai tās funkciju īstenošanai.
3. Pašvaldības aģentūrai “Carnikavas komunālserviss” 15 (piecpadsmit) darba dienu laikā no šī lēmuma parakstīšanas sagatavot 1. punktā noteiktā līguma projektu parakstīšanai un pilnvarot aģentūras direktoru parakstīt to pašvaldības vārdā.
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

CKS, JIN, IDRV, iesniedzējam - @